Обавештење за родитеље

Поштовани,

Обавештавамо Вас да Министарство просвете науке и технолошког развоја планира да по доношењу oдлуке Владе Републике Србије у оквиру пројекта ***Набавка уџбеника и других наставних средстава за ученике основних школа*** обезбеди бесплатне уџбенике и друга наставна средства за школску 2018/2019.

Како би се обухватио што већи број ученика основних школа, потребни су нам подаци о броју ученика на територији Републике Србије и то подаци о :

* ученицима из социјално/материјално угражених породица ( примаоци социјалне новчане помоћи)
* ученицима са сметњама у развоју и инвалидитетом ( који основношколско образовање и васпитање стичу по индивидуално образовном плану)
* ученицима основних школа који су у породици треће или свако наредно рођено дете у систему школовањa

Школи се као доказ испуњености услова доставља следећа документација:

* за ученике социјално/материјално угрожених породица – примаоце социјалне новчане помоћи, решење којим се утврђује право на остваривање социјалне новчане помоћи
* за ученике који су у породици треће или свако наредно рођено дете које је у систему школовања ( средња школа, факултет), потврду образовно васпитне установе о својству ученика, односно студента. Потврда образовно васпитне установе о својству ученика, односно студента прилаже се за свако дете
* за ученике који су у породици треће или свако наредно рођено дете и налазе се у тој основној школи, школа не издаје потврду, већ у апликацију уноси разред, одељење и редни број у Дневнику образовно васпитног рада
* за ученике са сметњама у развоју и инвалидитетом који основношколско образовање и васпитање стичу по индивидуално-образовном плану, посебна документација није потребна, јер школа поседује податке о наведеним ученицима. За ове ученике школа уноси у апликацију разред, одељење и редни број у Дневнику као и за своје ученике који су у породици треће или наредно дете

/ Захтевану документацију школе ће чувати у својој архиви /

**МОЛИМО РОДИТЕЉЕ ЧИЈА ДЕЦА СПАДАЈУ У НЕКУ ОД НАВЕДЕНИХ КАТЕГОРИЈА ДА ТРАЖЕНУ ДОКУМЕНТАЦИЈУ ДОСТАВЕ НАЈКАСНИЈЕ ДО ЧЕТВРТКА 15.03.2018. НАКОН НАВЕДЕНОГ ДАТУМА ШКОЛА НЕЋЕ НАКНАДНО БИТИ У МОГУЋНОСТИ ДА ПРИМИ НИ ЈЕДАН ЗАХТЕВ. ДОКУМЕНТАЦИЈА СЕ ПРЕДАЈЕ СЕКРЕТАРУ ШКОЛЕ.**

*ОШ „ВОЈВОДА СТЕПА“, ВОЈВОДЕ СТЕПЕ 520. 11 000 БЕОГРАД , 011 3645 259*